S-459/2010

Mál þetta höfðaði lögreglustjórinn á Akranesi með með ákærum 21. desember 2010 og 30. mars 2011 á hendur ákærða, G-kk-þgf Á. J-kk-þgf, kt. …, Einigrund 4 á Akranesi. Málið var dómtekið 12. apríl 2011.

Í ákæruskjali 21. desember 2010 er ákærða gefið að sök eftirtalin brot framin í október og nóvember 2010:

I.

Fyrir hylmingu, með því að hafa í október, í bílskúr hans að Höfðabraut 14-16, Akranesi, tekið við tveimur torfæruhjólum DY-936 og JA-970 bæði af tegundinni Terra-Moto, sem ákærða var ljóst að væru stolin tæki, þar sem búið var að afmá framleiðslunúmer hjólanna og þannig haldið þeim ólöglega fyrir eigenda þeirra.

Telst þetta varða við 1. mgr. 254. gr. almennra hegningarlaga nr. 19/1940.

II.

Fyrir fíkniefnabrot fimmtudaginn 4. nóvember, með því að hafa haft í sínum vörslum 1,42 g af maríhúana, 0,05 g af tóbaksblönduðu kannabisefni og 0,38 g af amfetamíni en lögreglan fann efnið á sama stað á Akranesi og greinir í I. tölulið og var ákærði handtekinn í framhaldi af því.

Brot ákærða skv. þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

III.

Þess er krafist að ákærði verði dæmdur til refsingar, til greiðslu alls sakarkostnaðar. Þess er jafnframt krafist að ofangreind fíkniefni sem hald var lagt á við rannsókn málsins verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.

Í ákæruskjali 30. mars 2011 eru ákærða gefið að sök „fíkniefnabrot þriðjudaginn 22. febrúar 2011, með því að hafa haft í sínum vörslum 0,24 g af tóbaksblönduðu kannabisefni, 0,56 g af ecstasy og 0,18 g af amfetamíni en lögreglan fann efnin í geymslu á heimili hans að Einigrund 4.

Brot ákærða samkvæmt þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að ofangreind fíkniefni sem hald var lagt á við rannsókn málsins verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákærum og er játning hans studd sakargögnum. Eru því efni til að leggja dóm á málin samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt sakavottorði ákærða nær sakaferill hans aftur til ársins 2001. Samtals hefur hann hlotið tvo dóma og tíu sinnum gengist undir viðurlög fyrir dómi og hjá lögreglu vegna brota á lögum um ávana- og fíkniefni og umferðarlögum. Ákærði gekkst síðast undir lögreglustjórasátt 2. september 2009 fyrir fíkniefnalagabrot. Var refsing ákærða ákveðin 50.000 króna sekt.

Við ákvörðun refsingar er til þess að líta að ákærði hefur greiðlega gengist við brotum sínum. Að þessu virtu þykir refsing ákærða hæfilega ákveðin 30 daga fangelsi, en rétt þykir að öllu virtu að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Samkvæmt 1. mgr. 218. gr. laga um meðferð sakamála, nr. 88/2008, verður ákærða gert að greiða þóknun verjanda síns, sem þykir hæfilega ákveðin að meðtöldum virðisaukaskatti, svo sem í dómsorði greinir. Annar sakarkostnaður hefur ekki fallið til við rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, G-kk-nf Á-kk-nf J-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði sæti upptöku á 0,56 g af amfetamíni, 0,29 g af tóbaksblönduðu kannabisefni, 1,42 g af maríhúana og 0,56 g af ecstasy.

Ákærði greiði málsvarnarlaun verjanda síns, J-kk-ef H-kk-ef H-kk-ef, hdl., 50.200 krónur.

B-kk-nf B-kk-nf